Document ID: 31999D0035

ROZHODNUTIE KOMISIE
z 9. decembra 1998
o postupoch na vykonávanie smernice Rady 95/57/ES o zbere štatistických údajov v oblasti cestovného ruchu
(oznámené pod číslom dokumentu C(1998) 3950)
(Text s významom pre EHP)
(1999/34/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 95/57/ES z 23. novembra 1995 o zbere štatistických údajov v oblasti cestovného ruchu[1], a najmä na jej články 3, 7 a 10,
keďže na uľahčenie zberu zosúladených štatistických údajov je potrebné, aby boli stanovené definície, ktoré sa majú uplatňovať na charakteristiky zhromažďovania údajov;
keďže na uľahčenie zhromažďovania údajov je nevyhnutné, aby boli stanovené postupy odovzdávania údajov;
keďže v priebehu prechodného obdobia je vhodné povoliť členským štátom nevyhnutné výnimky, aby mohli prispôsobiť svoje štatistické systémy požiadavkám smernice 95/57/ES;
keďže opatrenia ustanovené v tomto rozhodnutí sú v súlade so stanoviskom Výboru pre štatistické programy zriadeného rozhodnutím 89/382/EHS, Euratom,
PRIJALA TOTO ROZHODNUTIE:
Článok 1
Príloha I ustanovuje definície, ktoré sa majú uplatňovať na charakteristiky zberu údajov a úpravy členenia podľa geografických oblastí v súlade s článkom 3 smernice 95/57/ES.
Článok 2
Príloha II obsahuje podrobné pravidlá pre postupy pri odovzdávaní údajov podľa článku 7 smernice 95/57/ES.
Článok 3
Príloha III ustanovuje výnimky povolené členským štátom pri uplatňovaní článku 10 smernice 95/57/ES.
Článok 4
Toto rozhodnutie je adresované členským štátom.
V Bruseli 9. decembra 1998

Labels: 12
15
19
0